CELEX: 62008CN0305
Language: lt
Date: 2008-07-04 00:00:00
Title: Byla C-305/08 2008 m. liepos 4 d. Consiglio di Stato (Italija) pateiktas prašymas priimti prejudicinį sprendimą byloje CoNISMa (Consorzio Nazionale Interuniversitario per le Scienze del Mare) prieš Regione Marche

27.9.2008   
            
            
               LT
            
            
               Europos Sąjungos oficialusis leidinys
            
            
               C 247/7
            
         2008 m. liepos 4 d.Consiglio di Stato (Italija) pateiktas prašymas priimti prejudicinį sprendimą byloje CoNISMa (Consorzio Nazionale Interuniversitario per le Scienze del Mare) prieš Regione Marche
   
   (Byla C-305/08)
   (2008/C 247/11)
   Proceso kalba: italų
   Prašymą priimti prejudicinį sprendimą pateikęs teismas
   Consiglio di Stato
   Šalys pagrindinėje byloje
   Ieškovas: CoNISMa (Consorzio Nazionale Interuniversitario per le Scienze del Mare)
   Atsakovas: Regione Marche
   Prejudiciniai klausimai
   
               1.
            
            
               Ar Direktyvos 18/2004 dėl viešojo darbų, prekių ir paslaugų pirkimo sutarčių sudarymo tvarkos derinimo (1) nuostatos, nurodytos šios nutarties 1 dalyje, turi būti aiškinamos taip, kad jos draudžia viešuosiuose paslaugų pirkimuose, kaip antai geofizinės žvalgybos ir mėginių jūroje ėmimo paslaugai įsigyti, dalyvauti konsorciumui, kurį sudaro tik 8 dalyje nurodyti Italijos universitetai ir valstybės administracinės valdžios institucijos?
            
         
               2.
            
            
               Ar tokios Italijos teisės nuostatos, kurios įtvirtintos Viešojo pirkimo sutarčių kodekso, patvirtinto Įstatyminiu dekretu Nr. 163/2006, 3 straipsnio 22 ir 19 dalyse ir 34 straipsnyje, kuriuose atitinkamai įtvirtinta, kad „sąvoka „ūkio subjektas“ apima verslininką, tiekėją ir paslaugų teikėją, jų grupę ar konsorciumą“ ir „sąvokos „verslininkas“, „tiekėjas“ ir „paslaugų teikėjas“ apima bet kurį fizinį arba juridinį asmenį arba juridinio asmens statuso neturintį subjektą, įskaitant Europos ekonominių interesų grupę (EEIG), įsteigtą pagal 1991 m. liepos 23 d. Įstatyminį dekretą Nr. 240, kurie „rinkoje siūlo“ atitinkamai darbų įvykdymą, prekių tiekimą arba paslaugų teikimą, prieštarauja“ Direktyvai 18/2004, jeigu jos aiškinamos taip, kad viešųjų pirkimų procedūrose leidžiama dalyvauti tik tiems paslaugų teikėjams, kurie šias paslaugas teikia profesiniais tikslais, pašalinant tuos subjektus, kurių pagrindinis tikslas yra ne pelno siekimas, o tyrimai?
            
         
      (1)  OL L 134, p. 114.